open-index/open-wikipedia-markdown huggingface dataset:
बारिपदा

**बारिपदा** (Baripada) भारत के ओड़िशा राज्य के मयूरभंज ज़िले में स्थित एक नगर है।

## आवागमन
यहाँ से राष्ट्रीय राजमार्ग 18 गुज़रता है। सिंपलीपल पहाड़ियों के तल पर स्थित इस स्थान से मयूरभंज और आसपास के सभी पर्यटन स्थलों तक पहुंचा जा सकता है। 

## भूगोल
बारिपदा की स्थिति  पर है। यहां की औसत ऊंचाई 36 मीटर (118 फीट)।

## दर्शनीय स्थल
यहां एक प्राचीन किले और जगन्नाथ मंदिर के अवशेष देखे जा सकते हैं।

### सिमलिपल राष्ट्रीय उद्यान

पूर्ववती शासकों का यह शिकार स्थल प्रोजेक्ट टाइगर के अन्तर्गत शामिल किया गया है। 1956 में इसका चयन आधिकारिक रूप से टाइगर रिजर्व के लिए किया गया था। बारीपाडा से 60 किलोमीटर दूर स्थित यह पार्क 2277.07 वर्ग किलोमीटर के क्षेत्रफल में फैला हुआ है। घने जंगलों, झरनों और पहाड़ियों से समृद्ध इस पार्क में विविध वन्यजीवों को नजदीक से देखा जा सकता है। टाईगर, हिरन, हाथी और अन्य बहुत से जीव इस पार्क में मूलत: पाए जाते हैं।

### खिचिंग

बारिपदा से 150 किलोमीटर दूर स्थित खिचिंग नगर अपने प्राचीन मंदिरों के लिए जाना जाता है। एक समय में यह स्थान भंजा शासकों की राजधानी थी। देवी चामुंडा को समर्पित यहां का मंदिर प्रमुख और लोकप्रिय दर्शनीय स्थल है। यह मंदिर पत्थर की अनोखी मूर्तियों के लिए प्रसिद्ध है। चौलाकुंज और बिराटगढ़ यहां के अन्य चर्चित स्थल हैं। चौलाकुंज विशाल स्तंभों और बिराटगढ़ संग्रहालय के लिए जाना जाता है।

### किचकेश्वरी मंदिर
यह मंदिर बहाल्दा में स्थित है जो 14वीं शताब्दी में मयूरभंज साम्राज्य की राजधानी थी। अपनी खूबसूरती के लिए प्रसिद्ध देवी किचकेश्वरी का यह मंदिर बारीपाडा से 16 किलोमीटर की दूरी पर है।

### मानात्री
खखरूआ वैद्यनाथ के मंदिर के लिए प्रसिद्ध मानात्री बारीपाडा से 36 किलोमीटर की दूरी पर है। भगवान शिव को समर्पित यह मंदिर वास्तुकला का एक उत्तम उदाहरण है। मंदिर की दीवारों पर मयूरभंज राजाओं के अभिलेख उड़िया भाषा में खुदे हुए हैं। मंदिर के पश्चिम में एक प्राचीन किला क्षतिग्रस्त अवस्था में देखा जा सकता है।

### बंथिया जगन्नाथ मंदिर
बारिपदा स्थित इस मंदिर का निर्माण 1863 से 1867 के बीच राजा श्री श्रीनाथ भांजदेव की देखरेख में किया गया था। भगवान जगन्नाथ का यह मंदिर यहां के स्थानीय लोगों के बीच काफी लोकप्रिय है।

### देवकुंड
यह पवित्र और खूबसूरत स्थल बारीपाडा से 65 और बालेश्वर से 110 किलोमीटर की दूरी पर स्थित है। यहां का जलप्रपात और एक पहाड़ी पर स्थित अंबिका मंदिर यहां के लोकप्रिय दर्शनीय स्थल हैं।

### भीमकुंड
यह तीर्थस्थान करंजिया से 40 किलोमीटर दूर है और यहां एक पवित्र कुंड है। माना जाता है कि भीम ने इस कुंड में स्नान किया था, इसी कारण इसे भीमकुंड कहा जाता है। जनवरी माह में मकर सक्रांति पर्व यहां बड़ी धूमधाम से मनाया जाता है। इसके आसपास की सुंदरता देखने के लिए लोगों का यहां आना-जाना लगा रहता है।

## इन्हें भी देखें
* सिमलिपाल राष्ट्रीय अभ्यारण्य
* मयूरभंज ज़िला

## बाहरी कड़ियाँ
* मयूरभंज जिले की आधिकारिक जालस्थल
* बारिपदा स्टेडियम

## सन्दर्भ

श्रेणी:मयूरभंज ज़िला
श्रेणी:ओड़िशा के शहर
श्रेणी:मयूरभंज ज़िले के नगर
भोयानी तीर्थ

गुजरात के ahemdabad के निकट **भोयानी गांव** में स्थित जैन तीर्थस्थल भगवान मल्लीनाथ की सफेद मूर्ति के लिए प्रसिद्ध है। पदमासन मुद्रा में स्थापित इस मूर्ति की ऊंचाई लगभग 1 मीटर है। मंदिर परिसर में तीन खूबसूरत गोपुरों को देखा जा सकता है। इसके निकट ही पदमावती देवी को समर्पित परिसर भी अति सुंदर है। इतिहास में उल्लेख है कि इसे पदमावती नगर के नाम से जाना जाता है। मंदिर में स्थापित मूल प्रतिमा खेद में कुंआ खोदते हुए मिली थी। हर साल माघ के महीने में यहां एक उत्सव बड़ी धूमधाम से मनाया जाता है।

श्रेणी:महसाना जिले के जैन तीर्थ
शंखेश्वर पद्मावती तीर्थ

मेहसाना के **शंखेश्वर** में स्थित यह जैन तीर्थस्थल 125 फीट ऊंची पदमावती देवी की आकर्षक प्रतिमा के लिए प्रसिद्ध है। पदमावती देवी की मूर्ति के अलावा सरस्वती देवी, महालक्ष्मी देवी, नकोडा भरवजी और मनीभद्रवीर की प्रतिमाएं भी यहां देखी जा सकती हैं। इस तीर्थस्थल में यात्रियों के ठहरने की व्यवस्था है। इस तीर्थ के निकट ही 108 भक्तिविहार पार्श्‍वनाथ, श्री अगम मंदिर तीर्थ, भक्तामर मंदिर और गुरूमंदिर भी देखे जा सकते हैं।

## इन्हें भी देखें
* पदमावती
* सरस्वती
* महालक्ष्मी
* नकोडा भरवजी
* मनीभद्रवीर

## सन्दर्भ

श्रेणी:महसाना जिले के जैन तीर्थ
अगलोड तीर्थ

गुजरात के महसाना में **अगलोड** स्थित यह चर्चित जैन तीर्थस्थल 151 सेमी. ऊंची भगवान वौपूज्यस्वामी की पदमासन मुद्रा में स्थापित प्रतिमा के लिए प्रसिद्ध है। मुख्य मंदिर के निकट मनीभद्रवीर मंदिर भी देखा जा सकता है। अदभुत वास्तुकारी का प्रतीक यह मंदिर सिदाना के लिए एक आदर्श स्थल है। मंदिर को गुजरात के सबसे लोकप्रिय मंदिरों में शुमार किया जाता है।

श्रेणी:महसाना जिले के जैन तीर्थ
तारकेश्वर महादेव, मिर्जापुर

**तारकेश्वर महादेव** मंदिर उत्तर प्रदेश के मिर्ज़ापुर शहर में स्थित है।विन्ध्याचल के पूर्व में स्थित **तारकेश्‍वर महादेव** का वर्णन पुराण में भी किया गया है। मंदिर के समीप एक कुण्ड स्थित है। माना जाता है कि तराक नामक असुर ने मंदिर के समीप एक कुण्ड खोदा था। भगवान शिव ने ही तराक का वध किया था। इसलिए उन्हें तारकेश्‍वर महादेव भी कहा जाता है। कुण्ड के समीप काफी सारे शिवलिंग स्थित है। पौराणिक कथा के अनुसार भगवान विष्णु ने तारकेश्‍वर के पश्चिम दिशा की ओर एक कुण्ड का खोदा था और भगवान शिव के मंदिर का निर्माण किया था। इसके अतिरिक्त, ऐसा भी कहा जाता है कि तारकेश्‍वर देवी लक्ष्मी का निवास स्थल है। देवी लक्ष्मी यहां अन्य रूप में देवी सरस्वती के साथ वैष्णवी रूप में निवास करती है।

श्रेणी:मिर्जापुर जिले के पर्यटन स्थल
शिवपुर, मिर्जापुर

**शिवपुर** उत्तर प्रदेश के मिर्जापुर में स्थित है। पौराणिक कथा के अनुसार भगवान श्री राम चन्द्र ने अपने पिता राजा दशरथ का श्राद्ध विन्ध्याचल क्षेत्र में ही किया था। माना जाता है कि भगवान श्री राम भगवान शिव के उपासक थे। इस जगह पर भगवान राम ने पश्चिम दिशा की ओर भगवान शिव की प्रतिमा स्थापित की थी। इसी कारण यह जगह रामेश्‍वर नाम से प्रसिद्ध हुई और इस जगह को शिवपुर के नाम से जाना जाता है।

श्रेणी:मिर्जापुर जिले के पर्यटन स्थल
सीता कुंड, मिर्जापुर

**सीता कुण्ड** मिर्जापुर में स्थित है। अष्टभुजा मंदिर के पश्चिम दिशा की ओर सीता जी ने एक कुंड खुदवाया था। उस समय से इस जगह को सीता कुंड के नाम से जाना जाता है। कुंड के समीप ही सीता जी ने भगवान शिव की स्थापना की थी। जिस कारण यह स्थान सीतेश्‍वर के नाम से प्रसिद्ध हो गया। सीता कुंड के पश्चिम दिशा की तरफ भगवान श्री राम चंद्र ने एक कुंड खोदा था। जिसे राम कुण्ड के नाम से जाना जाता है। इसके अतिरिक्त शिवपुर स्थित लक्ष्मण जी ने रामेश्‍वर लिंग के समीप शिवलिंग की स्थापना की थी, जो कि लक्ष्मणेश्‍वर के नाम से प्रसिद्ध है।

श्रेणी:मिर्जापुर जिले के पर्यटन स्थल
अर्थव्यवस्था के आकार के आधार पर भारत के राज्य

यह सूची भारत के राज्यों और केन्द्र शासित प्रदेशों के सकल घरेलू उत्पाद के आकार पर आधारित है।

## इन्हें भी देखें
*https://web.archive.org/web/20200417054339/http://m.statisticstimes.com/economy/sectorwise-gdp-contribution-of-india.php

श्रेणी:भारत की अर्थव्यवस्था
श्रेणी:भारत के राज्यों और केन्द्र शासित प्रदेशों से संबंधित सूचियाँ
चुनार का किला

गंगा नदी के दूसरे किनारे से चुनार दुर्ग का दृष्य|right|thumb|300px
मिर्जापुर के चुनार में स्थित **चुनार किला** कैमूर पर्वतमाला की उत्तरी दिशा में स्थित है। यह गंगा नदी के दक्षिणी किनारे पर बसा है। यह दुर्ग गंगा नदी के ठीक किनारे पर स्थित है। यह किला एक समय हिन्दू शक्ति का केंद्र था। हिंदू काल के भवनों के अवशेष अभी तक इस किले में हैं, जिनमें महत्वपूर्ण चित्र अंकित हैं। इस किले में आदि-विक्रमादित्य का बनवाया हुआ भतृहरि मंदिर है जिसमें उनकी समाधि है। किले में मुगलों के मकबरे भी हैं। अंग्रेजों के भारत आने से पूर्व यह किला बनारस रियासत के नियंत्रण में था। काशी नरेश महाराजा बलवंत सिंह ने सन् 1740 ईस्वी में इस किले को अवध के नवाब से जीतकर काशी राज्य के अधीन कर लिया था। इस किले के अंतिम भारतीय शासक काशी नरेश महाराजा चेत सिंह थे। 

## परिचय
18 अप्रैल सन 1924 को मिर्जापुर के तत्कालीन कलक्टर द्वारा दुर्ग पर लगाये एक शिलापत्र पर उत्कीर्ण विवरण के अनुसार उज्जैन के सम्राट विक्रमादित्य के बाद इस किले पर 1141 से 1191 ई. तक पृथ्वीराज चौहान, 1198 में शहाबुद्दीन गौरी, 1333 से स्वामीराज, 1445 से जौनपुर के मुहम्मदशाह शर्की, 1512 से शेर शाह सूरी, 1529 से बाबर, 1530 से शेरशाहसूरी और 1536 से हुमायूं आदि शासकों का अधिपत्य रहा है। शेरशाह सूरी से हुए युद्ध में हुमायूं ने इसी किले में शरण ली थी।

इस प्रसिद्ध किले का पुनरनिर्माण शेरशाह सूरी द्वारा करवाया गया था। इस किले के चारों ओर ऊंची-ऊंची दीवारें मौजूद है। यहां से सूर्यास्त का दृश्य देखना बहुत मनोहारी प्रतीत होता है। कहा जाता है कि एक बार इस किले पर अकबर ने कब्‍जा कर लिया था। उस समय यह किला अवध के नवाबों के अधीन था। किले में सोनवा मण्डप, सूर्य धूपघड़ी और एक विशाल कुंआ मौजूद है।
right|thumb|300px|स्वर्णमण्डप या 'सोनवा मण्डप'
मुगल बादशाह हुमायूँ और अफगान सरदार शेरशाह के बीच हुए युद्धों में इस किले का विशेष महत्व रहा है। १५३९ ई. में शेरशाह ने इसपर अधिकार कर लिया, फिर अकबर के शासनकाल में १५७५ ई. में इसपर पुनः मुगलों का अधिकार हो गया। १८वीं शताब्दी में यह किला अवध के नवाब के अधिकार में रहा, लेकिन सन 1740 ईस्वी में काशी नरेश महाराजा बलवंत सिंह ने इस किले को जीतकर अपने बनारस रियासत के अधीन कर लिया था। बाद में सन् 1767 ईस्वी में एक अंग्रेज अधिकारी हेक्टर मुनरो ने इसे काशी नरेश महाराजा बलवंत सिंह से छीनकर अपने नियंत्रण में कर लिया था। पुनः काशी नरेश महाराजा चेत सिंह ने इस किले को अपने नियंत्रण में लें लिया था। वारेन हेस्टिंग्स ने सन् 1781 ईस्वी में इस किले को काशी नरेश महाराजा चेत सिंह से छीनकर अपने नियंत्रण में ले लिया एवं यह किला हमेशा के लिए अंग्रेजों के अधीन चला गया। इसके बाद सितंबर, १७८१ में इसके संबध में एक संधिपत्र पर अवध के नवाब तथा हेंस्टिंग्ज ने हस्ताक्षर किए। कंपनी के शासनकाल में सीमा पर स्थित होने के कारण काफी समय तक इसका सैनिक महत्व बना रहा। वारेन हेस्टिंग्स का यह अत्यंत प्रिय निवासस्थान था। कंपनी ने चुनार का उपयोग अपन सेनाओं के वृद्ध तथा रोगी सैनिकों को बसाने के लिये किया था। यूरोपीय लोगों का निवासस्थान होने के चिह्न अभी तक कब्रगाह और गिरजाघर के रूप में वर्तमान हैं।

## बाहरी कड़ियाँ
* चुनार का गौरवशाली इतिहास
* बूढ़ा हो गया है चुनारगढ़ में चन्द्रकांता का किला!
* बड़ा भाग्यशाली होता है यहां जन्म लेने वाला

श्रेणी:मिर्जापुर जिले के पर्यटन स्थल
पुण्यजल नदी

मिर्जापुर और विन्ध्याचल के मध्य बहने वाली इस नदी को **पुण्यजल** अथवा **ओझल** के नाम से जाना जाता है। कहा जाता है कि जिस प्रकार सभी यज्ञों में अश्वमेघ यज्ञ और सभी पर्वतों में हिमालय पर्वत प्रसिद्ध है उसी प्रकार सभी तीर्थो में ओझल सबसे प्रमुख मानी जाती है। इस नदी का जल गंगा नदी के जल के समान ही पवित्र माना जाता है। यह जगह देवी काली का मंदिर, महालक्ष्मी, महासरस्वती और तराकेश्‍वर महादेव के मंदिर से घिरी हुई है।

श्रेणी:नदी
श्रेणी:मिर्जापुर जिले के पर्यटन स्थल
रामेश्वर महादेव, मिर्जापुर

**रामेश्‍वर मंदिर** मिर्जापुर जिला के विन्ध्याचल में स्थित है। यह जगह राम गया घाट पर, मिर्जापुर से लगभग आठ किलोमीटर की दूरी पर है। पौराणिक कथा के अनुसार, भगवान राम ने इस जगह पर शिवलिंग की स्थापना की थी।

श्रेणी:मिर्जापुर जिले के पर्यटन स्थल
टांडा जलप्रपात

**टांडा जलप्रपाल** मिर्जापुर शहर से लगभग 7 मील की दूरी पर स्थित है। टंडा जलप्रपात से कुछ दूरी पर खजूरी बांध और विन्ध्याम झरना भी स्थित है। विन्ध्याम झरना वन विभाग के प्रमुख पर्यटन स्थलों में से हैं। झरने के पास ही पार्क और वन विहार का निर्माण भी किया गया है। प्राकृतिक सुंदरता का अनुभव करने के लिए काफी संख्या में पर्यटक इस जगह पर आते हैं।

[श्रेणी:भारत के जल प्रपात|उत्तर प्रदेश]
[श्रेणी:मिर्जापुर जिले के पर्यटन स्थल]
कांतित शरीफ, मिर्जापुर

**कांतित शरीफ** में ख्वाजा इस्माइल चिस्ती का मकबरा, स्थित है। प्रत्येक वर्ष हिन्दू व मुस्लिम दोनों मिलकर उर्स का पर्व मनाते हैं। मकबरे के समीप ही मुगल काल की एक मस्जिद स्थित है। यह मस्जिद काफी लंबी है। जिस कारण इसे लॉगी पहलवान मस्जिद के नाम से जाना जाता है।

शरीफ, कांतित, मिर्जापुर
नूंह जिला

**नूंह जिला** (पहले मेवात जिले के नाम से जाना जाता था) भारत के हरियाणा राज्य के 22 जिलों में से एक जिला है। इस जिले में चार तहसील हैं: नूंह, फिरोजपुर झिरका, पुनाहना और तावडू। यह जिला हरियाणा में सबसे बड़ी मुस्लिम आबादी के लिए जाना जाता है।

इसका क्षेत्रफल 1,860 वर्ग किलोमीटर (720 वर्ग मील) है और 2011 में इसकी जनसंख्या 1.09 मिलियन थी। यह उत्तर में हरियाणा के गुरूग्राम जिले, पूर्व में पलवल जिले, दक्षिण में राजस्थान का डीग और अलवर जिलों और पश्चिम में भरतपुर जिला से घिरा है।

2018 में, भारत सरकार के थिंक टैंक नीति आयोग ने नूंह जिले को भारत के 739 जिलों में सबसे अविकसित जिलों के रूप में सूचीबद्ध किया।[2] हरियाणा के समृद्ध औद्योगिक और वित्तीय गढ़ गुड़गांव जिले की सीमा से सटे होने के बावजूद, इस जिले में स्वास्थ्य और पोषण, शिक्षा, कृषि और जल संसाधन, वित्तीय समावेशन और कौशल विकास और बुनियादी ढांचा सबसे खराब था।

## प्रमुख आकर्षण
मेवात भारत के पहले कन्ट्री क्लब के लिए जाना जाता है। यह कन्ट्री क्लब पर्यटकों को बहुत पसंद आता है क्योंकि पर्यटक यहां पर आसानी से ठहर सकते हैं और शानदार छुट्टियों का आनंद उठा सकते हैं। 
### गांधी पार्क
मेवात के नूह में पर्यटक गांधी पार्क घूमने जा सकते हैं। यह पार्क बड़ा खूबसूरत है। पर्यटक यहां पर शानदार पिकनिक मना सकते हैं।

### क्लासिक गोल्फ रिसोर्ट
मेवात में पर्यटक खूबसूरत क्लासिक गोल्फ रिसोर्ट घूमने जा सकते हैं। इसकी सैर करना पर्यटकों को बहुत पसंद आता है। यह रिसोर्ट अरावली पर्वत श्रृंखला की तराई में लगभग 300 एकड़ में फैला हुआ है। इस गोल्फ रिसोर्ट में 27 होल्स है। यहां पर पर्यटक बेहतरीन गोल्फ खेलने का आनंद उठा सकते हैं। सेन्ट्रल दिल्ली से यह रिसोर्ट मात्र 75 मील की दूरी पर स्थित है।

### कन्ट्री क्लब
यह भारत का सबसे पहला कन्ट्री क्लब है। यह दिल्ली- जयपुर राष्ट्रीय राजमार्ग पर मानेसर के पास स्थित है। कन्ट्री क्लब काफी हरा-भरा है और लगभग 30 एकड़ में फैला हुआ है। इसकी हरियाली पर्यटकों को काफी पसंद आती है। पर्यटकों के ठहरने के लिए यहां काफी अच्छी सुविधा है। यहां पर पर्यटकों को स्पा, डिस्को, हैल्थ-क्लब और स्वीमिंग पूल की सुविधा दी जाती है। 

## निकटवर्ती स्थल
मेवात में घूमने के बाद पर्यटक ताजमहल, वृंदावन, मथुरा, तिजारा जैन मन्दिर और नीमराना किला देखने जा सकते हैं। यहां से ताजमहल 200 कि.मी, वृंदावन और मथुरा 150 कि.मी, तिजारा जन मन्दिर 60 कि॰मी॰ और नीमराना किला 70 किलोमीटर की दूरी पर स्थित है।

## आवागमन
;वायु मार्ग
वायुमार्ग से मेवात पहुंचने के लिए पर्यटकों को पहले इंदिरा गांधी हवाई अड्डे पहुंचना पड़ता है। वहां से पर्यटक टैक्सी लेकर आसानी से मेवात तक पहुंच सकते हैं।

;सड़क मार्ग
पर्यटक दिल्ली-जयपुर राष्ट्रीय राजमार्ग से मेवात तक आसानी से पहुंच सकते हैं। दिल्ली के कश्मीरी गेट बस अड्डे से मेवात के लिए अनेक बसें चलती हैं। इन बसों द्वारा आसानी से मेवात तक पहुंचा जा सकता है।

## इन्हें भी देखें
* नूँह, हरियाणा
* हरियाणा
* हरियाणा के जिले

## सन्दर्भ

श्रेणी:हरियाणा के जिले
*
क्षेत्रफल के आधार पर भारत के राज्य और संघ क्षेत्र

भारत के राज्य तथा केन्द्र-शासित प्रदेश



श्रेणी:भारत का भूगोल
श्रेणी:भारत के राज्यों और केन्द्र शासित प्रदेशों से संबंधित सूचियाँ
इस्कॉन मंदिर, पंजाबी बाग

thumb|right|200px|संतनगर, दिल्ली का इस्कॉन मंदिर
पश्चिमी दिल्ली के पंजाबी बाग के पास स्थित है। यह इस्कॉन समाज का मंदिर है। इस समाज के संस्थापक स्वामी प्रभुपाद जी है। 

## इन्हें भी देखें
* इस्कॉन मंदिर, दिल्ली
* इस्कॉन मंदिर, नोएडा

## बाहरी कड़ियाँ
* विश्व भर में इस्कॉन मंदिर- इस्कॉन की आधिकारिक जालस्थल पर

श्रेणी:इस्कॉन
श्रेणी:कृष्ण
श्रेणी:दिल्ली के दर्शनीय स्थल
उच्चतम बिन्दु के आधार पर भारत के राज्य और संघ क्षेत्र

यह सूची **भारत के राज्यों और संघ क्षेत्रों के उच्चतम बिन्दु** के आधार पर है।

## राज्य और संघ क्षेत्र

१ जम्मू और कश्मीर में केवल भारतीय राज्य के पर्वत शिखर के बारे में बताया गया है। पाक-अधिकृत कश्मीर इसमें सम्मिलित नहीं है। यदि अधिकृत कश्मीर को सम्मिलित करें तो के२ राज्य का सबसे ऊँचा पर्वत शिखर है।

## चित्र दीर्घा

Image:Kangchenjunga.jpg|कंचनजंगा(८,५८६ मी)
Image:Nanda devi.jpg|नंदा देवी (७,८१६ मी)
Image:Anaimudi.jpg|अनमुड़ि (२,६९५ मी)
Image:Kalsubai.jpg|कल्सुबाई (१,६४६ मी)


## सन्दर्भ

श्रेणी:भारत के राज्यों और केन्द्र शासित प्रदेशों से संबंधित सूचियाँ
चाट

right|thumb|मसूरी भारत मे एक चाट का ठेला
**चाट** भारत मे विशेष तौर पर उत्तर भारत मे खाये जाने वाला एक स्वादिष्ट नाश्ता है। चाट, हिन्दी शब्द चाट से लिया गया है जिसका अर्थ होता है स्वाद लेना। भारत मे चाट मुख्य रूप से सड़क किनारे खड़े ठेलों पर बेची जाती है और अमूमन हर उम्र का व्यक्ति इसे मज़े लेकर खाता है।

चाट मे मुख्य रूप से आलू टिक्की, गोल गप्पे (महाराष्ट्र मे पानी पूरी), पापड़ी, भल्ले, सेव पूरी, दाल के लड्डू, राज कचौड़ी, लच्छा टोकरी, तले हुए आलू ,गराडू चाट आदि आते हैं। 

इसके अतिरिक्त कटे हुए फलों को भी चाट के रूप मे खाया जाता है।

चाट बनाने मे मुख्य रूप से आलू, बेसन, दाल, दही, मसालों, टमाटर, प्याज और चटनी आदि का प्रयोग होता है।

पापड़ी चाट 
पापड़ी चाट बनाने की विधि- चाट इतिहास से पापड़ी, उबले आलू,टमाटर,प्याज, मटर, दही और धनिये की चटनी को मिलाकर बनाया जाता है.इसके बाद इसे चाट मसाला और सेव से सजाया जाता है. इसका स्वाद खट, मीठा और तीखा होता है. 

श्रेणी:नेपाली खाना
श्रेणी:बिहारी खाना
श्रेणी:उत्तर प्रदेशी खाना
श्रेणी:गुजराती खाना
श्रेणी:खान पान
श्रेणी:अल्पाहार
सेव पूरी

**सेव पूरी**- यह भेलपूरी, चटनी, पापड़ी और सेव का एक अति  स्वादिष्ट मिश्रण है।

श्रेणी:खान पान
ग्लाइकोलिसिस

**ग्लाइकोलिसिस** (Glycolysis) या **ग्लाइको अपघटन**, कोशिकीय श्वसन की प्रथम अवस्था है जो कोशिका द्रव में होती है। इस क्रिया में ग्लूकोज का आंशिक आक्सीकरण होता है, फलस्वरूप ग्लूकोज के एक अणु से पाइरूविक अम्ल के 2 अणु बनते हैं तथा कुछ ऊर्जा मुक्त होती है। यह क्रिया कई चरणों में होती है एवं प्रत्येक चरण में एक विशिष्ठ इन्जाइम उत्प्रेरक का कार्य करता है। इस क्रिया को EMP पाथवे भी कहा जाता है। इसमें ग्लूकोज में संचित ऊर्जा का 4 प्रतिशत भाग मुक्त होकर एनएडीएच (NADH2) में चली जाती है तथा शेष 96 प्रतिशत ऊर्जा पाइरूविक अम्ल में संचित हो जाती है। 

ग्लाइकोलिसिस की अभिक्रिया कोशिका द्रव्य में संपन्न होती है।जबकि क्रेब्स चक्र या साइट्रिक एसिड चक्र माइटोकॉन्ड्रिया के मैट्रिक्स में सम्पन्न होती है।
[center|thumb|500px|ग्लाइकोसिस की प्रक्रिया ग्लूकोकोज से आरम्भ होकर विभिन्न मध्यवर्ती उपापचयजों (metabolites) से होते हुए [पाइरुविक अम्ल|पाइरुवेट तक जाती है। हर रासायनिक परिवर्तन (लाल बक्सा) एक अलग एंजाइम द्वारा सम्पन्न होता है। चरण 1 तथा 3 में ATP (नीला) का उपभोग होता है और चरण 7 तथा 10 में ATP (पीला) बनता है। चूँकि चरण 6-10 प्रत्येक ग्लूकोज अणु के लिये दो बार होती है, इस कारण नेट ATP उत्पादन होता है।]]

श्रेणी:श्वसन Aklesh kumar Mobile 9304999711
बर्मा में प्रचलित मापन इकाइयाँ

बर्मा विश्व के उन तीन देशों में शामिल है जो कि अन्तर्राष्ट्रीय इकाई प्रणाली का उपयोग नहीं करते हैं। हालाँकि कुछ अंग्रेजी मापन इकाईयाँ जैसे कि फर्लांग और एकड़ आज भी उपयोग में हैं पर मुख्यतः बर्मी इकाइयाँ ही उपयोग में ली जाती हैं।

* लम्बाई
** १ त्वा = लगभग २०० मिलिमीटर
** १ तौन = लगभग ५०० मिलिमीटर

* आयतन
** १ पई = लगभग २,८०० मिलीलीटर 
** १ बू = लगभग ३५० मिलीलीटर 

* भार
** १ पिक्था = २ किलोग्राम
** १ क्यात था = लगभग १६.३ ग्राम 
** १ विस = १०० क्यात था = १.६३ किलोग्राम

श्रेणी:म्यान्मार
श्रेणी:इकाइयों की प्रणाली
क्रेब्स चक्र

center|thumb|'''साइट्रिक अम्ल चक्र''' का विहंगावलोकी आरेख
**क्रेब्स चक्र** वायवीय श्वसन की दूसरी अवस्था है। यह कोशिका के माइटोकाँन्ड्रिया में होती है। इस क्रिया में ग्लूकोज का अंत पदार्थ पाइरूविक अम्ल पूर्ण रूप से आक्सीकृत होकर कार्बन डाईआक्साइड और जल में बदल जाता है तथा अधिक मात्रा में ऊर्जा मुक्त होती है। यह क्रिया कई चरणों में होती है तथा एक चक्र के रूप में कार्य करती है। इस चक्र का अध्ययन सर्वप्रथम हैन्स एडोल्फ क्रेब ने किया था, उन्हीं के नाम पर इस क्रिया को क्रेब्स चक्र कहते हैं।
श्रेणी:श्वसन
फ्लैश मेमोरी

thumb|right| यूएसबी (USB) से जुड़ने के योग्य एक फ्लैश ड्राइव ; बाँयें तरफ फ्लैश मेमोरी की एक 'चिप' का दृष्य; दाँयें तरफ एक माइक्रोकन्ट्रोलर
**फ्लैश मेमोरी** (Flash memory / चपला स्मृति) कम्प्यूटर एवं अन्य डिजिटल निकायों में प्रयुक्त होने वाली एक प्रकार की कंप्यूटर स्मृति है जो विद्युत शक्ति के न रहने पर भी बनी रहती है (अर्थात, नॉन्-वोलेटाइल मेमोरी)। आजकल यह मेमोरी बहुतायत में प्रयोग की जा रही है; जैसे- कंप्यूटर में प्रयुक्त फ्लैश ड्राइव (या पेन् ड्राइव), डिजिटल कैमरों एवं डिजिटल उत्पादों में प्रयुक्त मेमोरी कार्ड आदि। वस्तुत: यह एक प्रकार का ईईप्रोम (EEPROM) ही है किन्तु इसे बड़े-बड़े भागों (ब्लॉक्स) में मिटाया (इरेज) और प्रोग्राम किया जा सकता है जबकि साधारण ईईप्रोम को एक-एक बाइट करके ही मिटाया और प्रोग्राम किया जाता है। इस कारण इस पर नया आंकड़ा लिखने में अपेक्षाकृत कम समय लगता है। इसके अलावा फ्लैश मेमोरी, ईईप्रोम की अपेक्षा सस्ती भी है।

## इतिहास
नॉर (NOR) और नन्ड (NAND) दोनो प्रकार की फ्लैश मेमोरी का आविष्कार जापान के डॉ॰ फुजिओ मासुओका ने की जब वे १९८० के दशक में तोशिबा में कार्यरत थे।

## बाहरी कड़ियाँ
* Flash memory types, comparisons, specs, and general information
* The website of the Open NAND Flash Interface (ONFI) consortium.

श्रेणी:कंप्यूटर
सबसे पुरानी कम्पनियों की सूची

## 578 से 1299

## 1300 से 1399

## 1400 से 1499

## 1500 से 1599

## 1600 से 1649

## 1650 से 1699

## 1700 से 1749

## 1750 से 1774

## 1775 से 1799

## 1800 से 1824

## 1825 से 1851

श्रेणी:वाणिज्य
श्रेणी:सूचियाँ
कांगो

**कांगो** के कई अर्थ हो सकते हैं :-
right|frame|

* कांगो नदी
* कांगो लोकतान्त्रिक गणराज्य
* कांगो गणराज्य

कांगो
कृषिजोपजाति

किसी पौधे की **कृषिजोपजाति** (किस्म) मूल पौधे से भिन्न होते हुए भी उस पौधे की मूल विशेषताओं को अपने में समाहित रखती है। आमतौर पर किसी पौधे की किस्म उसे ज्यादा सुन्दर या लाभप्रद बनाने के लिए विकसित की जाती है और इसे एक अलग नाम भी दिया जाता है।

श्रेणी:कृषि
श्रेणी:वनस्पति विज्ञान
श्रेणी:कृषि-वनस्पति विज्ञान
साक्षरता दर के आधार पर भारत के राज्य

यह सूची भारत के राज्यों की **साक्षरता दर** के आधार पर है। यह सूची एन॰एफ॰एच॰एस-३ से संकलित की गई थी। राष्ट्रीय परिवार स्वास्थ्य सर्वेक्षण (एन॰एफ॰एच॰एस-३) एक बड़े पैमाने का सर्वेक्षण है जो स्वास्थ्य और जन-कल्याण मंत्रालय, भारत सरकार द्वारा नामित अंतर्राष्ट्रीय जन-संख्य विज्ञान संस्थान, मुम्बई द्वारा किया जाता है। एन॰एफ॰एच॰एस-३ ११ अक्टूबर २००७ को जारी किया गया था और पूरा सर्वेक्षण इस वेबसाइट पर देखा जा सकता है।

## सन्दर्भ
गुप्तसर गुरुद्वारा

**गुप्‍तसर गुरूद्वारा** मुक्तसर जिला में चैतन्य के समीप स्थित है। इस जगह की स्थापना गुरू गोविन्द सिंह ने की थी। गुरू गोविन्द सिंह जी इस जगह पर अपने सैनिकों को उनकी तनख्वाह बांटा करते थे। एक दिन एक सैनिक ने पैसे लेने से मना कर दिया और कहा कि वह केवल उनसे आध्यामिक ज्ञान की प्राप्ति करना चाहता हैं। सैनिक द्वारा यह शब्द कहे जाने पर गुरू जी ने कुछ पैसे गुप्त स्थान में रख दिए। इसके बाद से इस जगह को गुप्‍तसर के नाम से जाना जाता है।

श्रेणी:मुक्तसर
गबा म चे

**गबा म चे** (अर्थ: दुनिया के अंत तक, बर्मी: , अंग्रेज़ी: Kaba Ma Kyei) म्यानमार (भूतपूर्व नाम: बर्मा) का राष्ट्रगान है। इसके बोल और लय दोनों साया तिन द्वारा रचे गए थे और 1947 में इसे बर्मा का राष्ट्रगान चुना गया। 2008 के म्यानमारी संविधान के अंतर्गत 'गबा म चे' के पहले भाग को पारंपरिक बर्मी संगीत के साथ और दूसरे भाग को पाश्चात्य शैली में गया जाता है। बर्मा में रिवाज है कि राष्ट्रगान गाने वाले उस पूरा करने के बाद कमर झुकाकर उसके प्रति सम्मान दिखाते हैं।

## बोल

**टिप्पणी**:
# ऊपर लिप्यांतरित शब्दों में 'ʔ' एक रुकाव दर्शाता है जिसमें अचानक ध्वनि रोक दी जाती है। इसे कभी-कभी 'त' से मिलता-जुलता भी प्रतीत किया जाता है।
# इन बोलों में बिंदु-वाले 'थ़' के उच्चारण पर ध्यान दें क्योंकि यह बिंदु-रहित 'थ' से ज़रा अलग है और अंग्रेज़ी के 'थ़िन' (thin) शब्द के 'थ़' जैसा उच्चारित होता है।

## इन्हें भी देखें
* बर्मी भाषा
* म्यानमार

## सन्दर्भ


श्रेणी:बर्मी भाषा की कवितायें
श्रेणी:म्यान्मार
श्रेणी:एशिया के राष्ट्रगान
श्रेणी:बर्मी संगीत
सिहोनिया

**सिहोनिया** (Sihoniya) भारत के मध्य प्रदेश राज्य के मुरैना ज़िले में स्थित एक गाँव है। इसे प्राचीन व मध्य काल में **सिंहपानीय** (Siṃhapānīya) के नाम से जाना जाता था। यहाँ कई ऐतिहासिक स्थापत्य हैं, जिनमें से एक राष्ट्रीय महत्व का स्थापत्य घोषित करा जा चुका है। इसका इतिहास नवीं शताब्दी ईसवी से पहले का है और यहाँ गुर्जर-प्रतिहार राजवंश के अवशेष मिलते हैं। इसके उपरांत यह कच्छपघात राजवंश का एक मुख्य केन्द्र था।

## ककनमठ मंदिर
ककनमठ मंदिर मुरैना ज़िले में गुर्जर-प्रतिहार शैली में निर्मित कई अनोखे प्राचीन मंदिर स्थित हैं। जिनमेंबटेश्वर हिन्दू मंदिर, चौसठ योगिनी मंदिर और ककनमठ मंदिर तीनों मंदिर कुछ मील की दूरी के अंतर में स्थित है। ककनमठ मंदिर का निर्माण गुर्जर-प्रतिहार शासकों ने 9वीं से 10वीं सदी में किया। गुर्जर प्रतिहार शैली में बना यह मंदिर 115 फीट ऊंचा है। बटेश्वर मंदिर की तरह इस मंदिर के अवशेष सैंकड़ों टुकड़ों में पड़े हुए हैं। बटेश्वर मंदिर के साथ ही ककनमठ मंदिर ने भी कई युद्धों को झेला था।

## इन्हें भी देखें
* ककनमठ
* बटेश्वर हिन्दू मंदिर, मध्य प्रदेश
* चौसठ योगिनी मंदिर, मुरैना

## सन्दर्भ

श्रेणी:मुरैना ज़िला
श्रेणी:मध्य प्रदेश के गाँव
श्रेणी:मुरैना ज़िले के गाँव
श्रेणी:मुरैना ज़िले में पर्यटन आकर्षण
पहाड़गढ़

**पहाड़गढ़** (Pahargarh) भारत के मध्य प्रदेश राज्य के मुरैना ज़िले की जौरा तहसील में स्थित एक गाँव है। समीप ही ऐतिहासिक पहाड़गढ़ दुर्ग स्थित है।

## गुफाएँ
पहाडगढ़ से लगभग 12 मील की दूरी पर 86 गुफाओं की श्रृंखला देखी जा सकती है। इन गुफाओं को भोपाल की भीमबेटका गुफाओं का समकालीन माना जाता है। सभ्यता के प्रारंभ में लोग इन गुफाओं में आश्रय लेते थे। गुफाओं में पुरूष, महिला, चिड़िया, पशु, शिकार और नृत्य से संबंधित अनेक चित्र देखे जा सकते हैं। यह चित्र बताते हैं कि प्रागैतिहासिक काल में भी मनुष्य की कला चंबल घाटी में जीवंत थी।

## इन्हें भी देखें
* पहाड़गढ़ गुफाएँ
* मुरैना ज़िला

## सन्दर्भ

श्रेणी:मुरैना ज़िला
श्रेणी:मध्य प्रदेश के गाँव
श्रेणी:मुरैना ज़िले के गाँव
नोरार

मुरैना के निकट, 8वीं से 12वीं शताब्दी का **जालेश्‍वर** आज का **नोरार** है। यहां अनेक मंदिर बने हुए हैं। इन मंदिरों में 21 मंदिर आज भी देखे जा सकते हैं जो पहाड़ी की तीन दिशाओं में है। प्रतिहार नागर शैली में बना जानकी मंदिर यहां का लोकप्रिय मंदिर है। पहाड़ी पर अनेक दुर्लभ कुंड देखे जा सकते हैं। इन कुंडों को पहाड़ी के पत्थरों को काटकर बनाया गया था। यहां अनेक देवी-देवताओं की मूर्तियां भी देखी जा सकती है।

श्रेणी:मुरैना
कैलोरी

**कैलोरी** (Calorie) ऊर्जा की इकाई है। यह मापन की मीटरी पद्धति का अंग है और इसके संगत एस आई प्रणाली में अब जूल का प्रयोग किया जाता है किन्तु भोजन में निहित ऊर्जा तथा कुछ अन्य उपयोगों में अब भी कैलोरी का ही प्रयोग किया जाता है। १००० कैलोरी को १ किलोकैलोरी कहते हैं। सबसे पहले प्रोफेसर निकोलस क्लीमेण्ट ने १८२४ में कैलोरी को ऊर्जा की इकाई के रूप में परिभाषित किया। १८४२ और १८६७ के मध्य इस शब्द को अंग्रेजी एवं फ्रेंच शब्दकोशों में सम्मिलित किया गया।

१ ग्राम जल का ताप १ डिग्री सेल्सियस बढ़ाने के लिये १ कैलोरी ऊष्मा की आवश्यकता होती है। १ कैलरी लगभग ४.२ जूल के बराबर होती है। 

## इन्हें भी देखें
* ऊष्मा
* जूल
* मीटरी पद्धति
* अन्तरराष्ट्रीय इकाई प्रणाली

## सन्दर्भ

कैलोरी
कैलोरी
श्रेणी:ऊष्मा संचार
अण्डमान और निकोबार द्वीपसमूह के ज़िले

अण्डमान और निकोबार द्वीपसमूह, भारत का एक केन्द्र शासित प्रदेश है। यह भारत की मुख्यभूमि से अलग, हिन्द महासागर में स्थित है। अण्डमान और निकोबार द्वीपसमूह में कुल तीन जिले हैं जो इस प्रकार हैं:
 
* उत्तर और मध्य अण्डमान जिला
* दक्षिण अण्डमान जिला
* निकोबार जिला

## इन्हें भी देखें
* लक्षद्वीप

जिले, अण्डमान और निकोबार द्वीपसमूह के
अरुणाचल प्रदेश के जिले

यह सूची अरुणाचल प्रदेश के जिलों की है:-

* अंजॉ जिला 
* चेंगलॉन्ग जिला 
* पूर्व कमेंग जिला 
* पूर्व सियांग जिला 
* कुरुंग कुमे जिला 
* लोहित जिला 
* निचली दिबांग घाटी जिला 
* निचली सुबनसिरी जिला 
* पपुमपारे जिला 
* तवांग जिला 
* तिरप जिला 
* उपरी दिबांग घाटी जिला 
* उपरी सुबनसिरी जिला 
* उपरी सियांग जिला

श्रेणी:अरुणाचल प्रदेश
आंध्र प्रदेश के जिले

आंध्र प्रदेश में 26 जिले हैं। अनंतपुर, चित्तूर, पूर्व गोदावरी, गुंटूर, कड़प्पा, कृष्णा, कुर्नूल, नेल्लौर, प्रकाशम, श्रीकाकुलम, विशाखापट्टनम, विजयनगरम, और पश्चिम गोदावरी जिला। जिलों को रेवेन्यू डिवीज़न और मंडलों में विभाजित किया गया है। 

## जिले 26 जिले हैं अब 2022 संसाधन से

**स्त्रोत**:
*आंध्र प्रदेश राज्य का पोर्टल 

## सन्दर्भ

## बाहरी कड़ियाँ

श्रेणी:आन्ध्र प्रदेश
*
कर्नाटक के जिले

thumb|right|400px|कर्नाटक के जिले
कर्नाटक में 4 विभाग और 31 ज़िलें हैं।
यह सूची कर्नाटक के जिलों की है:-

## इन्हें भी देखें
* कर्नाटक

जिले
*
गोवा के जिले

गोवा राज्य में 2 जिले हैं:-
* उत्तर गोवा जिला 
* दक्षिण गोवा जिला

## जिले

 
## संदर्भ

## बाहरी कड़ियाँ

* http://www.goa.gov.in/

श्रेणी:गोवा के जिले
छत्तीसगढ़ के जिले

भारत के एक राज्य छत्तीसगढ़ में 33 प्रशासनिक जिले हैं। छत्तीसगढ़ मध्य प्रदेश से विभाजन के समय छत्तीसगढ़ में मूल रूप से कुल 16

जिले थे.।  दो नए जिले: बीजापुर और नारायणपुर को11मई, 2007 को और ९ नए जिलों को 1जनवरी, 2012 को बनाया गया था। नए जिलों को अधिक लक्षित, केंद्रित और करीबी प्रशासन की सुविधा के लिए मौजूदा जिलों को तोड़कर कर बनाया गया है।  इन जिलों के नाम सुकमा, कोंडागांव, बालोद, बेमेतरा, बलौदा बाजार, गरियाबंद, मुंगेली, सूरजपुर और बलरामपुर हैं।  गौरेला-पेंड्रा-मरवाही जिले का उद्घाटन 10 फरवरी 2020 को किया गया था। 15 अगस्त 2021को चार और नए जिलों- मनेंद्रगढ़, मानपुर-मोहला, शक्ति और सारंगढ़-बिलाईगढ़ की घोषणा की गई थी। नव जिला खैरागढ़-छुईखदान-गंडई की घोषणा 17अप्रैल 2022 को की गई
अंगूठाकार|छ्त्तीसगढ़ का मानचित्र व ज़िले
**यह सूची [[छत्तीसगढ़]] के जिलों की है:- जिलों की संख्या [३३].**

* कवर्धा जिला 
* कांकेर जिला 
* कोरबा जिला 
* कोरिया जिला 
* जशपुर जिला 
* जांजगीर-चाम्पा जिला 
* मनेंद्रगढ-चिरमिरी-भरतपुर जिला
* सक्ती जिला
* सारंगढ़-बिलाईगढ़ जिला
* मोहला-मानपुर जिला
* दन्तेवाड़ा जिला
* दुर्ग जिला 
* धमतरी जिला 
* बिलासपुर जिला 
* बस्तर जिला 
* महासमुन्द जिला 
*
* राजनांदगांव जिला 
* रायगढ जिला 
* रायपुर जिला 
* सरगुजा जिला
* बलौदाबाजार ज़िला
* बालोद जिला
* मुंगेली जिला
* बेमेतरा जिला
* सूरजपुर जिला
* गरियाबंद जिला
* सुकमा जिला
* बलरामपुर जिला
* कोंडागाँव जिला
* नारायणपुर जिला
* बीजापुर जिला
* गौरेला-पेण्ड्रा-मरवाही
* खैरागढ़-छुईखदान-गंडई
वर्तमान में छत्तीसगढ़ में 33 जिला और 5 संभाग है।

## सन्दर्भ


*
जिले
जम्मू और कश्मीर के जिले

यह सूची जम्मू एवं कश्मीर राज्य के जिलों की है:-

* अनन्तनाग जिला 
* बांदीपुरा ज़िला
* बारामूला जिला 
* बड़गांव जिला 
* डोडा जिला 
* गांदरबल जिला
* जम्मू जिला
* कठुआ जिला 
* किश्तवाड़ जिला 
* कुलगाम जिला 
* कुपवाड़ा जिला
* पुंछ जिला 
* पुलवामा जिला 
* रामबन जिला 
* रियासी जिला
* राजौरी जिला 
* सांबा जिला
* शोपियां जिला
* उधमपुर जिला 
* श्रीनगर जिला 

## बाहरी कड़ियाँ

* जम्मू और कश्मीर सरकार की आधिकारिक वेबसाइट जिसमे जिले दर्शाए गए हैं

*
त्रिपुरा के जिले

यह सूची त्रिपुरा के जिलों की है:-

* धलाई जिला 
* पश्चिम त्रिपुरा जिला 
* उत्तर त्रिपुरा जिला 
* दक्षिण त्रिपुरा जिला 

श्रेणी:त्रिपुरा
नागालैण्ड के जिले

नागालैंड में कुल 16 जिले हैं।

यह सूची **नागालैंड के जिलों** की है:-
* कैफाइर जिला 
* कोहिमा जिला 
* ज़ुन्हेबोटो जिला 
* दीमापुर जिला 
* ट्वेनसांग जिला 
* पेरेन जिला 
* फेक जिला 
* मोकोकचुआंग जिला 
* मोन जिला 
* लॉन्गलेन्ग जिला 
* वोखा जिला 

## इन्हें भी देखें
*भारत के ज़िले

## सन्दर्भ

*
मिज़ोरम के ज़िले

भारतीय राज्य मिज़ोरम में वर्तमान में आठ ज़िले हैं।

## इतिहास
मिज़ोरम २१ जनवरी १९७२ को केन्द्र-शासित प्रदेश बना था। तब यहाँ तीन ज़िले अइज़ोल, लुंगलेई तथा छिमतुइपुई थे। बाद में पाँच अन्य ज़िले इन ज़िलों से अलग होकर बने।

## ज़िले

## सन्दर्भ

*
मेघालय के जिले

मेघालय राज्य के तीन मंडलों में कुल ११ जिले हैं।

## इतिहास
२१ जनवरी १९७२ को मेघालय राज्य का गठन असम राज्य के २ जिलों, जयंतिया हिल्स और संगठित गारो तथा खासी हिल्स से हुआ। नया राज्य बनने पर गारो हिल्स तथा खासी हिल्स को अलग जिलों का दर्जा दिया गया। इस प्रकार राज्य में तीन जिले थे; जयंतिया, गारो तथा खासी।

२२ अक्टूबर १९७६ को गारो हिल्स जिले का विभाजन कर पूर्वी गारो हिल्स जिला और पश्चिमी खासी हिल्स जिले का, और इसके ६ दिन बाद २८ अक्टूबर १९७६ को खासी हिल्स जिले का विभाजन कर पूर्वी खासी हिल्स जिला और पश्चिमी खासी हिल्स जिले का गठन किया गया।

४ जून १९९२ को का पुन: विभाजन कर पश्चिम गारो हिल्स जिले से दक्षिण गारो हिल्स जिले का, और खासी हिल्स जिले में से री-भोई जिले का निर्माण किया गया। २०१२ में पूर्व गारो हिल्स जिले से उत्तर गारो हिल्स जिले का, पश्चिम खासी हिल्स से दक्षिण पश्चिम खासी हिल्स जिले का, और पश्चिम गारो हिल्स जिले से दक्षिण पश्चिम गारो हिल्स जिले का गठन हुआ, और साथ ही जयंतिया हिल्स के विभाजन के बाद २ नए जिले अस्तित्व में आये, पश्चिम जयंतिया हिल्स जिला और पूर्व जयंतिया हिल्स जिला।

## जिलों की सूची

*
सिक्किम के जिले

यह सूची सिक्किम के जिलों की है:-

* उत्तर सिक्किम जिला (मंगन) 
* दक्षिण सिक्किम जिला (नाम्ची) 
* पूर्व सिक्किम जिला (गान्तोक) 
* पश्चिम सिक्किम जिला (गेजिंग) 
* 

*
मस्क़त

**मस्क़त** ओमान की राजधानी ही नहीं बल्कि यहाँ का सबसे बड़ा शहर भी है। यह शहर आधुनिकता तथा परंपरा का अदभूत संगम है। यहां एक ओर जहां आधुनिक इमारतों को देखा जा सकता है, वहीं ऐतिहासिक स्‍थलों की भी यहां भरमार है। इस कारण यह शहर हमेशा पर्यटकों के आकर्षण के केंद्र में रहता है। अल जलाली किला तथा अल मिरानी किला, भव्‍य मस्जिद, मुतराह सोक, कसर अल अलाम रॉयल पैलेस, वेट अज-जुबैर म्‍यूजियम, कुर्रम नेशनल पार्क आदि यहां के प्रमुख दर्शनीय स्‍थल हैं।
## प्रमुख आकर्षण
### अल जलाली किला
;तथा अल मिरानी किला: 
यह दोनों किला कसर अल अलाम स्‍ट्रीट में स्थित है। इन किलों का निर्माण पहाड़ी चट्टानों से 1580 ई. में किया गया था। पुर्तगालियों के शासनकाल में इन किलों का उपयोग कारागार के रूप में होता था। वर्तमान में इन किलों को म्‍यूजियम में बदल दिया गया है।

### भव्‍य मस्जिद

यह विश्‍व का तीसरा सबसे बड़ा मस्जिद है। इस मस्जिद परिसर में गैर-मुस्लिमों को भी प्रवेश की अनुमति है। लेकिन स्त्रियों को इस मस्जिद में घूमने के समय सर ढंक कर रखना पड़ता है। इसी मस्जिद में विश्‍व का सबसे बड़ा हस्‍तनिर्मित पर्शियन कॉरपेट भी है।

### मुतराह सोक
यह एक बाजार है। कभी इस बाजार को खाड़ी क्षेत्र का सबसे बढि़या बाजार माना जाता था। इस बाजार में मछली, आभूषण, ओमानी हस्‍तशिल्‍प, ओमानी भोजन सभी कुछ मिलता है। कई दुकानों में क्रेडिट कार्ड से भी मूल्‍य स्‍वीकार्य किया जाता है।

### कसर अल अलाम रॉयल पैलेस
thumb|शाही महल
यह ओमान के सुल्‍तान का कार्यालय है। यह भवन एक प्राकृतिक बंदरगाह के तट पर बना हुआ है। इस भवन की रक्षा के लिए दो किलों का निर्माण किया गया था। ये किले हैं मिरानी और जिलानी। पर्यटकों को इस भवन में प्रवेश की अनुमति नहीं है। लेकिन पर्यटक बाहर से इस भवन की तस्‍वीर खींच सकते हैं। 

### वेट अज-जुबैर म्‍यूजियम
इस म्‍यूजियम में ओमान के सामाजिक इतिहास को प्रदर्शित किया गया है। इसके अलावा यहां ओमान के परंपरागत हस्‍तशिल्‍पों को भी देखा जा सकता है।

### कुर्रम नेशनल पार्क
यह ओमान का सबसे बड़ा पार्क है। इस पार्क में पर्यटक एक मानव निर्मित झरना, झील, मनोरंजन पार्क है। यहां आने वाले पर्यटक इस पार्क को देखना कभी नहीं भूलते हैं।

इन सबके अलावा यहां रियाम पार्क, नसीम गार्डेन, कालबुह पार्क, नेशनल म्‍यूजियम, नेचुरल हिस्‍ट्री म्‍यूजियम, ओमानी फ्रेंच म्‍यूजियम भी देखा जा सकता है।

## आवागमन
मस्क़त जाने के लिए सबसे सुगम रास्‍ता वायु मार्ग है। मस्क़त में मस्क़त अन्तर्राष्ट्रीय विमानक्षेत्र है। यह हवाई अड्डा विश्‍व के प्रमुख देशों से वायु मार्ग द्वारा जुड़ा हुआ है।

## टिप्पणी

## सन्दर्भ
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## बाहरी कड़ियाँ

* Ministry of Foreign Affairs
* Official Ministry Of Tourism site
* Oman Air The National Airline
* PA Muscat Online Guide to Muscat
* Muscat Travel
* Ministry Of Information site
* Muscat, Oman Travel and Tourism Portal



श्रेणी:ओमान के शहर
श्रेणी:मस्क़त मुहाफ़ज़ाह
श्रेणी:मस्क़त
श्रेणी:एशिया में राजधानियाँ
खतौली

**खतौली**

(Khatauli) भारत के उत्तर प्रदेश राज्य के मुज़फ़्फ़रनगर ज़िले में स्थित एक नगर है।

## विवरण
खतौली मुजफ्फरनगर से 21 किलोमीटर की दूरी पर है और राष्ट्रीय राजमार्ग 58 द्वारा यहां पहुंचा जा सकता है। यहां स्थित जैन मंदिर काफी खूबसूरत है। इसके अतिरिक्त यहाँ एक विशाल सराय भी है जिसका निर्माण शाहजहां द्वारा करवाया गया था। खतौली डाकघर का पिन कोड 251201 है। खतौली में गंगनहर है जिसका बहुत जिसका धर्मिक और सामाजिक बहुत महत्व है यहाँ एक विशालकाय सराय स्थित है जिसे शाहजहां ने बनवाया था। खतौली में स्थित शुगर मिल एशिया के सबसे बड़ा शुगर मिलो मे से एक है और यहाँ सभी धर्मों के लोगों की मिलीजुली आबादी निवास करती है।

यहाँ अकबर खां मस्जिद सबसे बड़ी मस्जिद है। जो एक मरकज़ भी है।

## समाजिक संगठन
### सौहार्द फाउंडेशन
सौहार्द फाउंडेशन एक सामाजिक संगठन है जो गैर सरकारी संस्था है और सेक्शन ८ के तहत केंद्र सरकार के अधीन है, यह सामाजिक कार्यों में बढ़चढ़कर हिस्सा लेता रहा है और सामाजिक हित में कार्यरत हैं। इसका ध्येय धार्मिक भेदभाव को मिटाकर आपसी भाईचारे को बढावा देना और असहाय लोगों की हर संभव मदद करना है। सौहार्द फाउंडेशन का पूरा नाम सौहार्द सोशल एवं एजुकेशनल फाउंडेशन है। वेबसाइट

## इन्हें भी देखें
* मुज़फ़्फ़रनगर ज़िला

## सन्दर्भ

श्रेणी:मुज़फ़्फ़रनगर ज़िला
श्रेणी:उत्तर प्रदेश के नगर
श्रेणी:मुज़फ़्फ़रनगर ज़िले के नगर
शांतिपुर, नदिया

**शांतिपुर** (Shantipur) भारत के पश्चिम बंगाल राज्य के नदिया ज़िले में स्थित एक नगर है।

## विवरण
शांतिपुर में पर्यटक तोपखाना मस्जिद के खूबसूरत दृश्य देख सकते हैं। इसका निर्माण फौजदार गाजी मोहम्मद यार खान ने मुगल शासक औरंगजेब के शासनकाल में 1703-1704 ई. में कराया था। इस मस्जिद में एक बड़ा गुम्बद और आठ मिनारें हैं जो पर्यटकों को बहुत पसंद आते हैं। पर्यटक इन मिनारों और गुम्बद की तस्वीरें अपने कैमरों में कैद करके ले जाते हैं।

नदिया का शांतिपुर 9वीं शताब्दी से संस्कृत, साहित्य और वैदिक शिक्षा का बड़ा केन्द्र भी रहा है। उस समय यहां पर अनेक मन्दिरों का निर्माण किया गया था। इन सभी मन्दिरों का निर्माण विभिन्न शैलियों में बड़ी खूबसूरती के साथ किया गया था। शांतिपुर के मन्दिरों में श्याम चन्द मन्दिर, जलेश्वर और अद्वैत प्रभु मन्दिर प्रमुख हैं। अपने शानदार मन्दिर-मस्जिदों के साथ-साथ यह अपनी बुनाई कला के लिए भी प्रसिद्ध है। यहां पर भारत की बेहतरीन साड़ियों में से तांत साड़ी तैयार की जाती है।

## इन्हें भी देखें
* नदिया ज़िला

## सन्दर्भ

श्रेणी:पश्चिम बंगाल के शहर
श्रेणी:नदिया ज़िला
श्रेणी:नदिया ज़िले के नगर
*
इस्कॉन मंदिर

[thumb|[श्री श्री राधा पार्थसारथी मंदिर, दिल्ली|इस्कॉन मंदिर, दिल्ली]]
विश्व भर में इस्कॉन संस्था के मंदिर हैं। इनमें से कुछ हैं:-

* इस्कॉन मंदिर, दिल्ली
* इस्कॉन मंदिर, नोएडा
* इस्कॉन मंदिर, पंजाबी बाग
* इस्कॉन मंदिर, मायापुर

श्रेणी:इस्कॉन
भारत के राज्य और संघ क्षेत्र

**भारत** राज्यों और सात केन्द्र शासित प्रदेशों (संघ क्षेत्र) का एक संघ है। राज्य और संघ क्षेत्र फिर जिलों और अन्य छोटी प्रशासनिक इकाइयों में विभाजित हैं।

## सन्दर्भ
अटलांटिस अंतरिक्ष यान

**अटलांटिस** अमेरिकी अंतरिक्ष एजेंसी नासा का एक अंतरिक्ष यान है। अक्टूबर 1985 में इसने पहली बार उड़ान भरी।

श्रेणी:अंतरिक्ष यान
नवद्वीप

**नवद्वीप** या **नबद्वीप** भारत के पश्चिम बंगाल राज्य के नदिया जिले में स्थित एक नगर है।

## विवरण
यह भागीरथी और जलंगी नदियों के संगम पर कृष्णनगर से १२ किलोमीटर पश्चिम में स्थित प्रसिद्ध नगर है। यह हिंदुओं का एक तीर्थस्थान है। १४८५ ई. में चैतन्य महाप्रभु का जन्म यहीं हुआ था। १२वीं शताब्दी में सेनवंश के राज्य की राजधानी थी। इस नगर को पहले 'नदिया' कहा जाता था। यहाँ वर्ष भर तीर्थयात्री आया करते हैं। यह पश्चिम बंगाल के नदिया जिला के मुख्यालय से मात्र 20 कि॰मी॰ की दूरी पर स्थित है। पर्यटक कृष्णनगर से आसानी से नवद्वीप तक पहुंच सकते हैं

## वाणिज्य व उद्योग
यह धातुओं के बरतन तथा मिट्टी के कलात्मक बरतनों के लिए प्रसिद्ध है। यहाँ गन्ना, चावल, तिलहन और पटसन का व्यवसाय होता है। यहाँ पर संस्कृत के अध्ययन के लिए अनेक प्रसिद्ध महाविद्यालय हैं। 

## चैतन्य महाप्रभु का जन्मस्थान
श्री चैतन्य महाप्रभु की जन्मभूति नवद्वीप है। यह कृष्ण्नगर पहले नवद्वीप पर सेन वंश का शासन था। उन्होंने यहां पर अनेक मन्दिरों का निर्माण कराया था। इन मन्दिरों में द्वादश शिव मन्दिर (बारह शिव मंदिर) प्रमुख हैं। इस खूबसूरत मन्दिर का निर्माण 1835 ई. में किया गया था। मन्दिर की दीवारों को फूलों के चित्रों से सजाया गया है जो इसकी सुन्दरता को कई गुणा बढ़ा देते हैं। इस मन्दिर में चैतन्य महाप्रभु के सुन्दर चित्रों और प्रतिमाओं के दर्शन भी किए जा सकते हैं। यहाँ इस्कॉन द्वारा निर्मित एक भव्य मन्दिर भी दर्शनीय है।

## इन्हें भी देखें
* मायापुर
* चैतन्य महाप्रभु
* नदिया ज़िला

## सन्दर्भ

श्रेणी:पश्चिम बंगाल के शहर
श्रेणी:नदिया ज़िला
श्रेणी:नदिया ज़िले के नगर
श्रेणी:चैतन्य महाप्रभु
पलाशी

**पलाशी** पश्चिम बंगाल के नदिया जिले में स्थित एक कस्बा है। यहाँ पर १७५७ ई में बंगाल के नवाब सिराजुद्दौला और अंग्रेजों के बीच भयंकर युद्ध लड़ा गया था। इस युद्ध में अंग्रेजों की विजय हुई थी। इस विजय से भारत में अंग्रेजों के पाँव जम गये। युद्ध के बाद लार्ड कर्जन ने यहां पर अंग्रेजों की जीत का स्मारक भी बनवाया था। बांग्ला और संस्कृत में कई अन्य भाषाओं में 'पलाश' एक वृक्ष का नाम है जिसमें लाल फूल लगते हैं। हिंदी में 'पलाशी' को कभी-कभी 'पलासी' भी लिखा जाता है।

पलासी की लड़ाई सन 1757 में ब्रिटीश ईस्ट इण्डिया कम्पनी और नवाब सिराजुद्दौला जो बंगाल के अंतिम शासक थे के बीच हुई थी, जिसमे ब्रिटिश के जीत के साथ हीं सिराजुद्दौला को मार दिया गया और मीर जाफर को बंगाल के नवाब बनाया जो कि अंग्रेज के कठपुतली थे।

## भूगोल
पलाशी की स्थिति  पर है। यहां की औसत ऊंचाई  है।

## सन्दर्भ

## देखें
* प्लासी का पहला युद्ध

## बाहरी कड़ियाँ
* Map of West Bengal - Government of West Bengal
* The battle of Palashi - Banglapedia
* The world's first multinational - The New Statesman

श्रेणी:नदिया जिले के शहर
श्रेणी:बंगाल का इतिहास
शिमला मिर्च

thumb|centre|शिमला मिर्च का पौधा तथा फल

**शिमला मिर्च,**मिर्च की एक प्रजाति है जिसका प्रयोग भोजन में शाक के जैसे किया  जाता है। मराठी में ढोबळी मिर्च,अंग्रेज़ी मे इसे **कैप्सिकम** (जो इसका वंश भी है) व पैप्पर भी कहा जाता है। 
thumb|centre|विभिन्न रंग के शिमला मिर्च
मूलत: यह शाक दक्षिण अमेरिका महाद्वीप की है जहाँ ऐसे साक्ष्य मिलते हैं कि इसकी खेती लगभग पिछले 3000 वर्षों से की जा रही है। शिमला मिर्च एक ऐसी शाक है जिसे सलाद व शाक के रूप में खाया जा सकता है। हाट-मण्डी में शिमला मिर्च लाल, हरी व पीले रंग की मिलती है। चाहे शिमला मिर्च किसी भी रंग की हो पर उसमें विटामिन सी, विटामिन ए और बीटा कैरोटीन भरा होता है। इसके अंदर थोड़ी सी भी कैलोरी नहीं होती इसलिये यह कोलेस्‍ट्रॉल को नहीं बढ़ाती। साथ ही यह भार को स्थिर बनाये रखने के लिये भी योग्‍य है।  

## इन्हें भी पढ़ें
*मिर्च
## सन्दर्भ

## बाहरी कड़ियाँ
*पहाड़ों से चलकर मैदानों में पहुंची शिमला मिर्च (गाँव कनेक्शन)

श्रेणी:वनस्पति विज्ञान
श्रेणी:सब्ज़ी
मिर्च

thumb|मिर्च

**मिर्च** *कैप्सिकम वंश * के एक पादप का फल है, तथा यह सोलेनसी (Solanaceae) कुल का एक सदस्य है। वनस्पति विज्ञान में इस पौधे को एक *बेरी की झाड़ी* समझा जाता है। स्वाद, तीखापन और गूदे की मात्रा, के अनुसार इनका उपयोग एक सब्जी (शिमला मिर्च) या एक मसाले (लाल मिर्च) के रूप में किया जाता है। मिर्च प्राप्त करने के लिए इसकी खेती की जाती है।भारतीय उपमहाद्वीप में मिर्च का उपयोग अचार के रूप में बहुतायत में किया जाता है

मिर्च का जन्म स्थान दक्षिण अमेरिका है जहाँ से यह पूरे विश्व में फैली। अब इनकी विभिन्न किस्में पूरे विश्व में उगायी जा रही हैं। मिर्च का प्रयोग एक औषधि के रूप में भी होता है।

मिर्ची का तीखापन केप्सेसिन के कारण होता है।मिर्ची का लाल रंग केप्सेन्थिन के कारण होता है।          
मिर्च खाने से विटामिन ए प्राप्त होता है ! 

## सन्दर्भ

## बाहरी कड़ियाँ

श्रेणी:मसाले
कोडिक्कराई

**कोडिक्कराई** (Kodiakkarai) या **कालिमेयर बिन्दु** (Point Calimere) या **कलिमेयर अंतरीप** (Cape Calimere) भारत के तमिल नाडु राज्य के नागपट्टिनम ज़िले में बंगाल की खाड़ी से तटस्थ एक रास (अंतरीप) है। यह कावेरी नदी के डेल्टा नदीमुख क्षेत्र में वेदारण्यम से 9 किमी दक्षिण में स्थित है। यहाँ कोरोमंडल तट में लगभग समकोण मुड़ाव है, जिस से यह स्थान तीन ओर से सागर से घिरा है। यहाँ प्राणी व पक्षी जीवन की भरमार है और इसे रामसर सूची में शामिल करा गया है। 312.7 हेक्टेयर में फैले इस अभयारण्य में ब्लू बक, स्पोटेड डीयर, वाइल्ड बोर, सेमी वाइल्ड पोन्नी, बोन्नेट मकाक, आदि के अलावा अनेक प्रकार के जलपक्षियों को देखा जा सकता है। यह शांत स्थान हनीमून मनाने वाले नवदंपत्तियों को बड़ी संख्या में आकर्षित करता है। प्रकृति को अपने विशुद्ध रूप में यहां करीब से देखा जा सकता है।

## इन्हें भी देखें
* रास (स्थलाकृतियाँ)
* रामसर सम्मेलन

## सन्दर्भ

श्रेणी:नागपट्टिनम ज़िला
श्रेणी:भारत के रास
श्रेणी:मैन्ग्रोव
श्रेणी:भारत में रामसर स्थल
मन्नारकुडी

नागापट्टिनम से 56 किलोमीटर दूर स्थित **मन्नारकुडी** वैष्णव मंदिरों के लिए प्रसिद्ध है। इन मंदिरों को राजगोपालस्वामी मंदिर के नाम से जाना जाता है।

श्रेणी:नागपट्टिनम ज़िला
वेलनकन्नी

नागापट्टिनम नगर से **वेदरनयम** की दूरी 58 किलोमीटर है। यह स्थान **वेदरनेश्वर मंदिर** के लिए लोकप्रिय है, जिसे सप्त विदांग थल्लम में शुमार किया जाता है। ऐतिहासिक दृष्टि से भी यह स्थान काफी महत्वपूर्ण है। भारतीय स्वतंत्रता संग्राम के दौरान यह स्थान दक्षिण भारत में नमक सत्याग्रह का प्रमुख केन्द्र था।

श्रेणी:नागपट्टिनम ज़िला
नागोरे दरगाह

**नागौर दरगाह** (अंग्रेज़ी:Nagore Dargah) (जिसे कभी-कभी **नगूर दरगाह** या **हज़रत सय्यद शाहुल हमीद की दरगाह** भी कहा जाता है) सूफी संत **<nowiki/>'नागोरे शाहुल हमीद** (1490-1579 ई०) की कब्र पर निर्मित दरगाह है। यह दक्षिण भारतीय राज्य तमिलनाडु के तटीय शहर नागौर में स्थित है। इसके बाहरी दरवाजे हमेशा खुले रहते हैं। आंतरिक दरवाजे खोलने का समय 4:30 से 07:00 बजे और 6:25 बजे से शाम 9:30 बजे तक है। शुक्रवार को 12 से दोपहर 2:30 बजे तक दरवाजे खुले रहते है। माना जाता है कि शाहुल हामिद ने नागोरे में कई चमत्कार किए हैं और तंजावुर के 16 वीं शताब्दी के एक शासक राजा अचुताप्पा नायक की शारीरिक समस्याओं को ठीक किया था। उन्हें स्थानीय रूप से नागोरे अन्डावर के रूप में जाना जाता है, जिसका अर्थ है "नागोरे का देवता"।माना जाता है कि नागोरे दरगाह, शाहुल हामिद के भक्तों ने हिंदुओं के योगदान के साथ बनाया है।दरगाह में पांच मीनार हैं**, तंजावुर प्रताप सिंह** (1739-1763 सीई) के हिंदू मराठा शासक के साथ, सबसे ऊंचा मीनार का निर्माण उन्होंने करवाया दरगाह एक प्रमुख तीर्थस्थान केंद्र है जो इस्लाम और हिंदू धर्म दोनों से तीर्थयात्रियों को आकर्षित करता है, जिसमें दो धर्मों के बीच शांतिपूर्ण सह-अस्तित् काप्रतीक है।

## संत के बारे में
शाहुल हामिद बड़ुषा कादिरी का जन्म उत्तर प्रदेश के प्रतापगढ़ जिले में मानिकपुर में सईद हसन कुथोस बाबा कादिरी और बीबी फातिमा के घर हुआ था।वह प्रसिद्ध सूफी संत, **मुहम्मद [[अब्दुल क़ादिर जीलानी]]** के 13 वीं पीढ़ी के वंशज थे।उन्होंने ग्वालियर में इस्लामिक शिक्षा मुहम्मद ग़ौसे के मार्गदर्शन में की थी।उन्होंने **मक्का** की तीर्थ यात्रा छोड़ दी और फिर अपनी आध्यात्मिक टीम के साथ **मालदीव, श्रीलंका** और **तमिलनाडु** चले गए। इतिहासकारों सय्यद और कादिर हुसैन (1957) 10 नवंबर 1504 को अपने जन्म की तिथि, 10 नवंबर 1570 को मृत्यु और 1533-34 के दौरान नागोरे पहुंचने की तिथि रखते थे।अन्य स्रोतों में मृत्यु के वर्ष 1558, 1570 या 1579 के रूप में उल्लेख किया गया है।माना जाता है कि वह एक सरल और पवित्र जीवन का नेतृत्व किया करते थे,और उनको नागोरे अन्डावर (नागोरे का देवता)का नाम दिया गया है।इस अवधि के दौरान तंजौर क्षेत्र के बाहर उनकी लोकप्रियता बढ़ी। उन्हें मीरा साहब, कादिर वाली और गंज-ए-सवाई भी कहा जाता था।

## सन्दर्भ

श्रेणी:नागपट्टिनम ज़िला
श्रेणी:भारत में इस्लाम
श्रेणी:भारत के सूफ़ी तीर्थ स्थल
श्रेणी:दरगाहें
श्रेणी:भारत की दरगाहें
तरंगमबाड़ी

**तरंगमबाड़ी** (Tharangambadi) भारत के तमिल नाडु राज्य के मयिलाडुतुरै ज़िले में स्थित एक नगर है। इसकी स्थापना सन् 1620 में एक डेनिश उपनिवेश के रूप में हुई थी, और उस काल में इसका नाम **त्रांकेबार** (Tranquebar) था।

## विवरण
तरंगमबाड़ी नागपट्टनम के निकट, कराईकल के उत्तर में स्थित है। यह1620 से 1845 के दौरान एक डेनिश कॉलोनी थी। तमिल भाषा में तरंगमबाडी का तात्पर्य होता है लहरों के गीत गाने का स्थान। 1620 में तंजौर के शासक की अनुमति के बाद रघुनाथ नायक ने यहां बीच के पूर्व में एक शानदार किला बनवाया। यहां बीच के निकट ही गवर्नर का महल बना हुआ है। तरंगमबाडी नागापट्टिनम से 35 किलोमीटर की दूर स्थित है जहां डेनिस वास्तुकला के अनेक नमूने देखे जा सकते हैं।

## आवागमन
राष्ट्रीय राजमार्ग 32 यहाँ से गुज़रता है और इसे कई स्थानों से सड़क द्वारा जोड़ता है।

## इन्हें भी देखें
* मयिलाडुतुरै ज़िला

## सन्दर्भ

श्रेणी:मयिलाडुतुरै ज़िला
श्रेणी:तमिल नाडु के शहर
श्रेणी:मयिलाडुतुरै ज़िले के नगर
श्रेणी:भूतपूर्व डेनिश उपनिवेश
फोर्ड फील्ड

**फोर्ड फील्ड** डाउनटाउन डेट्रॉइट में स्थित एक गुंबददार अमेरिकी फुटबॉल स्टेडियम है।

## सन्दर्भ


श्रेणी:एन एफ एल खेल मैदान
पॉल ब्राउन स्टेडियम

**पॉल ब्राउन स्टेडियम** ओहायो के सिंसिनाती में स्थित एक फुटबॉल स्टेडियम है।

## सन्दर्भ


श्रेणी:एन एफ एल खेल मैदान
डॉल्फिन स्टेडियम

**हार्ड रॉक स्टेडियम** (Hard Rock Stadium) अमेरिकी राज्य फ़्लोरिडा के मियामी गार्डन्स में स्थित बहुउद्देशीय स्टेडियम है। यह स्टेडियम नेशनल फुटबॉल लीग की मियामी डॉलफिन्स और मियामी विश्वविद्यालय की एनसीएए डिवीज़न प्रथम कॉलेज फुटबॉल टीम, मियामी हरिकेन्स का घरेलू मैदान है।

## इतिहास

### संकल्पना और निर्माण
अंगूठाकार|Joe Robbie Stadium during its construction in April 1987
मियामी डॉल्फिन्स ने अपने पहले 21 सत्रम ऑरेन्ज बाउल में खेले। टीम के संस्थापक जो रॉबी के अनुसार उन्होंने तब इस मैदान के निर्माण के बारे में सोचना आरम्भ कर दिया जब सन् 1976 में मियामी नगर अपने यहाँ किराया बढ़ाना चाहता था और यह चार गुणा बढ़ गया। यह पहला अमेरिकी मैदान है जो एक बहु-उद्देशीय स्टेडियम था और जिसे पूरी तरह निजी तौअर पर वित्तपोषित किया गया था।

## सन्दर्भ

श्रेणी:एन एफ एल खेल मैदान
एरोहैड स्टेडियम

**एरोहैड स्टेडियम** कैनसस सिटी, मिसौरी में एक अमेरिकी फुटबॉल स्टेडियम है।

## सन्दर्भ


श्रेणी:एन एफ एल खेल मैदान
सेगोविया

**सेगोविया** (, ,) स्पेन के स्वायत्त समुदाय कास्टिल एंड लियोन का एक नगर है। यह सेगोविया प्रान्त की राजधानी और सबसे अधिक जनसंख्या वाला नगरपालिका क्षेत्र है। सेगोविया इबेरिया प्रायद्वीप के आंतरिक पठार में, सिस्टेमा मध्य पर्वत शृंखला की उत्तरी ढ़लान के पास स्थित है। यहाँ के निवास स्थान मुख्यतः एर्स्मा नदी के पास हैं।

यह नगर अपनी ऐतिहासिक इमारतों के लिए प्रसिद्ध है। इनमें से सेगोविया का जल-मार्ग, केथेड्रल डि सेगोविया (यूरोप की गॉथिक शैली से निर्मित एक कैथेड्रल) और सेगोविया अल्काज़र (किला) प्रमुख स्मरक स्थल हैं। नगर के केन्द्र को सन् 1985 में यूनेस्को ने विश्व धरोहर स्थल घोषित किया।

## शब्द-साधन
सेगोविया शब्द सेल्टिबेरियाई मूल का है। हालांकि इतिहासकारों ने इसका पुराना नाम *सेगोबिग्रा* से जोड़ा लेकिन सैलिस के पास मूल रोम नगर सेगोब्रिगा की खोज ने इस सम्भावना को खारिज कर दिया। "सेगोविया" नाम का उल्लेख लिवी ने सर्टोरियाई युद्ध के लिए भी किया था।

रोम और मूरों के अधीन नगर को क्रमशः सेगो([u])विया (, Ptolomeo ii. 6. § 56) और *शिकुबिया* () कहा जाता था।

## टिप्पणी और सन्दर्भ
;टिप्पणी

;सन्दर्भ

## बाहरी कड़ियाँ
* 

श्रेणी:स्पेन
गंगोलीहाट तहसील

गंगोलीहाट तहसील भारत के उत्तराखंड राज्य में पिथौरागढ़ जनपद में एक तहसील है। पिथौरागढ़ जनपद के दक्षिण-पश्चिमी भाग में स्थित इस तहसील के मुख्यालय गंगोलीहाट नगर में स्थित हैं। इसके पूर्व में पिथौरागढ़ तहसील, पश्चिम में बागेश्वर जनपद की कांडा तहसील, उत्तर में बेरीनाग तहसील तथा दक्षिण में अल्मोड़ा जनपद की अल्मोड़ा तहसील है। तहसील के अधिकार क्षेत्र में कुल 312 गाँव आते हैं, और 2011 की जनगणना के अनुसार इसकी जनसंख्या 71946 है।

## सन्दर्भ

श्रेणी:पिथौरागढ़ की तहसीलें
चिन राज्य

**चिन राज्य** (बर्मी: ချင်းပြည်နယ်) म्यान्मार के मध्य-पश्चिम में स्थित एक राज्य है। इसके उत्तर में भारत का मणिपुर राज्य, पश्चिम में भारत का मिज़ोरम राज्य और दक्षिण-पश्चिम में बांग्लादेश है।

## इन्हें भी देखें
* बर्मा

## सन्दर्भ

श्रेणी:चिन राज्य
श्रेणी:बर्मा के राज्य
श्रेणी:म्यान्मार
कचिन राज्य

**कचिन राज्य** (बर्मी: ကချင်ပြည်နယ်) बर्मा का उत्तरतम राज्य है। इसके पूर्वी और उत्तरी सरहदें चीन से मिलती हैं, और इसके पश्चिमोत्तर में भारत स्थित है। प्रान्तीय राजधानी म्यित्चीना के अलावा भामो और पुताओ यहाँ के मुख्य शहर हैं। कचिन राज्य का ५८८९ मीटर ऊँचा खाकाबो राज़ी पर्वत भारत-बर्मा की सीमा पर स्थित है और बर्मा का सबसे ऊँचा पर्वत है। दक्षिणपूर्वी एशिया की सबसे बड़ी झीलों में से एक, इन्दौजी झील, भी इसी प्रान्त में पड़ती है।

## लोग
कचिन राज्य के अधिकतर निवासी जिन्गपो समुदाय के हैं और जिन्गपो भाषा बोलते हैं। यह अधिकतर ईसाई धर्म के अनुयाई हैं, हालांकि इनमें से बहुत बौद्ध धर्म व सर्वात्मवाद में भी मान्यता रखते हैं।

## विवरण
बर्मा के संविधानानुसार २४ सितंबर १९४७ ई. को म्यित्चीना एवं भामो ज़िलों को मिलाकर कचिन राज्य का निर्माण किया गया। काचीन का क्षेत्रफल लगभग १५,५०० वर्गमील है। यह राज्य उत्तरी बर्मा में नागा एवं पटकाई पहाड़ियों के पूर्व तथा सालविन नदी के पश्चिम में स्थित है। ईरावती तथा इसकी सहायक चाडविन नदियाँ इस राज्य के उत्तरी भाग से निकलकर दक्षिण की ओर बहती हैं। इस छिन्न-भिन्न पहाड़ी एवं पठारी क्षेत्र में घने जंगल हैं। पूर्वी भाग में कोचनी पहाड़ियाँ (६,००० से ७,००० फुट) उत्तर-दक्षिणी फैली हुई हैं। भामों तथा म्यित्चीना इस राज्य के प्रमुख नगर हैं। भामों चीनी सीमा से २० मील की दूरी पर स्थित बर्मा-चीन व्यापार का मुख्य केंद्र है। म्यित्चीना रेल द्वारा मांडले और रंगून से संबद्ध है। यहाँ से 'लेडो मार्ग' आसाम को जाता है। धान एवं मक्का इस राज्य की मुख्य उपज है। इसके अतिरिक्त कपास, तंबाकु, अफीम, मटर, तिहहन एवं सब्जियाँ भी उगाई जाती हैं। यह क्षेत्र निर्माण काष्ठ के लिए प्रसिद्ध है जो नदियों द्वारा बहाकर मांडले एवं रगून के कारखानों में पहुँचाया जाता है। ईरावती तथा अन्य नदियों की घाटियों में सोना पाया जाता है। 

## इन्हें भी देखें
* बर्मा
* खाकाबो राज़ी

## बाहरी कड़ियाँ
* द कचिन पोस्ट (अंग्रेज़ी समाचार पत्र)

## सन्दर्भ

श्रेणी:कचिन राज्य
श्रेणी:बर्मा के राज्य
श्रेणी:म्यान्मार